

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts pasts@livani.lv

APSTIPRINĀTS

ar Līvānu novada domes

2022. gada 27. oktobra

sēdes protokola Nr.20

lēmumu Nr.20-4

**Latvijas Republikas proklamēšanas gadadienai veltīto sacensību**

**6. LĪVENHOFAS SKRĒJIENS**

### NOLIKUMS

Līvānos

*Izdots saskaņā ar likuma “Par pašvaldībām”*

*12. pantu, 15. panta pirmās daļas 6. punktu un*

*41. panta pirmās daļas 2. punktu*

1. Šis nolikums nosaka Latvijas Republikas proklamēšanas gadadienai veltīto sacensību (turpmāk – sacensības) norises, dalībnieku pieteikšanas, uzņemšanas, rezultātu vērtēšanas un apbalvošanas kārtību.

 2.Sacensības rīko Līvānu novada pašvaldība, reģ. Nr. 90000065595, adrese: Rīgas iela 77, Līvāni, Līvānu novads, LV-5316, sadarbībā ar biedrību “Līvānu novada vieglatlētikas klubs”, reģ. Nr. 40008062812, adrese: Lāčplēša iela 28, Līvāni, Līvānu novads, LV-5316.

 3.Sacensību mērķis ir:

 3.1. Iepazīt Līvānus kā sporta un aktīvā tūrisma centru;

 3.2. Popularizēt Līvānu stikla tradīcijas;

 3.3. Pulcināt Latvijas TOP skrējējus, tautas klases skrējējus un nūjotājus;
 3.4. Popularizēt skriešanu kā masu sportu;
 3.5. Veicināt veselīgu dzīvesveidu novadā.

 4.Sacensību uzdevums ir noteikt 2022. gada labākos skrējējus un nūjotājus, Latvijas labākos vieglatlētus veterāniem 10 km distancē, izcīnītNovada kausu sporta komandu vērtējumā.

 5. Sacensību norises vieta un laiks:

 5.1. Sacensības notiks 2022.gada 18.novembrī plkst. 11.00 Līvānos.

 5.2. Starts un finišs pie Līvānu Stikla un amatniecības centra, Domes ielā 1, Līvānos.

 5.3. Sacensību galvenais tiesnesis Vjačeslavs Grigorjevs (mob.t. 26164073).

 5.4. Atbildīgie par sacensībām – Mārīte Vilcāne (mob.t. 29537229), Andrejs Bondarevs (mob.t. 29542353).

 6. Sacensību apbalvošanai piešķirtais finansējums – 480 EUR (četri simti astoņdesmit *euro*) no pašvaldības pamatbudžeta un 340 EUR (trīs simti četrdesmit *euro*) Līvānu novada vieglatlētikas klubam ziedotie sponsoru līdzekļi.

 7. Sacensību dalībnieki un distance:

7.1.Skrējienā startē visu vecumu sportisti, kas sadalīti vecuma grupās, ja apbalvošana pa vecuma grupām izvēlētajā distancē nav paredzēta, dalībnieks var pretendēt uz apbalvošanu kopvērtējumā:

|  |  |  |
| --- | --- | --- |
| Nr.p.k. | Vecuma grupas | Distance |
| 1. | 2016. gads un jaunāki zēni un meitenes | 200m |
| 2. | 2014. - 2015. g.dz. zēni un meitenes  | 400m |
| 3. | 2012. - 2013.g.dz. zēni un meitenes | 700 m |
| 4. | 2011. - 2010. g.dz. zēni un meitenes | 1 jūdze |
| 5. | 2008. - 2009. g.dz. zēni un meitenes | 1 jūdze |
| 6. | 2007. un vecāki vīrieši un sievietes | 1 jūdze |
| 7. | 2006.- 2007. g. dz. jaunieši un jaunietes | 2½ jūdzes (~3,9 km) |
| 9. | Tautas skrējiens (bez vecuma ierobežojuma) | 2½ jūdzes  |
| 10. | 2004. - 2005. g.dz. juniori un juniores | 10 km |
| 11. | 1983. - 2003. g.dz. vīrieši un sievietes | 10 km |
| 12. | 1973. - 1982. g.dz. veterāni un veterānes | 10 km |
| 13. | 1963. - 1972. g.dz. veterāni un veterānes | 10 km |
| 14. | 1962. g. dz. un vecāki veterāni un veterānes | 10 km |
| 15. | NŪJOŠANA (bez vecuma ierobežojumiem) | 2½ jūdzes (~3,9 km) |

7.2. Visi dalībnieki, izņemot bērnus 200 m, 400 m un 700 m distancēs, skries ar laika kontroles čipiem.

7.3. Sacensību 10 km un jūdzes (1609m) distances ir sertificētas.

7.3. Skriešana un nūjošana notiks pa Līvānu pilsētas ielām. Skriešanas trases segums – asfalts. Reljefs – līdzens, ar nelieliem, lēzeniem kāpumiem atsevišķās vietās. 10km distanci ir jāveic trijos apļos.

8. Latvijas čempionātam 10km šosejā veterāniem vērtēšana notiek šādās vecuma grupās: veterāniem vīriešiem sākot no 35+ un veterānēm sievietēm 30+ vecuma grupas (pēc vecuma WMA koeficienta).

9. Starts sievietēm un vīriešiem 10km distancē tiks dots ar laika handikapu. Pirmās startē sievietes. Laika handikaps ir 8 min. 13 sek., tas nozīmē, kad pēc 8 min. 13sek. startē vīrieši. Handikapa laiku sastāda 2021.gada skrējiena uzvarētāju finiša laika starpība vīriešu un sieviešu konkurencē.

 10. Apbalvošana:

10.1. Katras vecuma grupas 1.-3. vietas ieguvēji tiks apbalvoti ar balvām.

10.2. Uzvarētāji pamatdisciplīnā – 10 km skrējienā vīriešiem un 10 km skrējienā sievietēm ar kausu, godalgoto vietu ieguvēji absolūtajā vērtējumā tiks apbalvoti ar sacensību rīkotāju naudas balvām:

|  |  |  |
| --- | --- | --- |
| Nr.p.k. | Vieta | Līvānu novada domes naudas balva 10 km skrējienā |
|  |  | vīrieši | sievietes |
| 1. | 1. vieta | 100 EUR | 100 EUR |
| 2. | 2. vieta | 80 EUR | 80 EUR |
| 3. | 3. vieta | 60 EUR | 60 EUR |

10.3. Handikapa skrējiena absolūtajs uzvarētājs, neatkarīgi no dzimuma, saņems bonusu 100 EUR vērtībā no Līvānu novada vieglatlētikas kluba.

10.4. Uzvarētāji jūdzes skrējienā vīriešiem un sievietēm – absolūtajā vērtējumā tiks apbalvoti ar sacensību rīkotāju naudas balvām:

|  |  |  |
| --- | --- | --- |
| Nr.p.k. | Vieta | Līvānu novada vieglatlētikas kluba naudas balva jūdzes skrējienā |
|  |  | vīrieši | sievietes |
| 1. | 1. vieta | 50 EUR | 50 EUR |
| 2. | 2. vieta | 40 EUR | 40 EUR |
| 3. | 3. vieta | 30 EUR |  30 EUR |

10.5. 1.-3. vietas ieguvēji Tautas skrējiena uzvarētāji tiks apbalvoti ar sponsoru sarūpētajām balvām.

10.6. Naudas balvas (pirms nodokļu nomaksas) tiks pārskaitītas desmit darba dienu laikā uz godalgoto vietu izcīnītāja norādīto bankas kontu.

10.7.Godalgoto vietu ieguvēji veterāni – vīrieši un sievietes (pēc vecuma WMA koeficienta) saņems Latvijas čempionāta medaļas.

10.8. Visi finišētāji saņems suvenīrmedaļas.

10.9. Godalgoto vietu ieguvēji nūjotāji saņems balvas.

10.10. Tautas skrējiena ietvaros ar sponsoru balvām tiek apbalvoti Līvānu novada ātrākie skrējēji (Līvāni novadā deklarētie iedzīvotāji).

10.11. Novada kausu sporta komandu vērtējumā iegūs daudzskaitlīgākā komanda.

 11. Dalībnieku uzņemšana un dalības maksa:

11.1. Visi izdevumi, kas saistīti ar piedalīšanos sacensībās, jāsedz pašiem dalībniekiem vai komandējošajai organizācijai. Sacensību tiesāšanas, uzvarētāju apbalvošanas, ēdināšanas izdevumi tiek segti no Līvānu novada Kultūras, tūrisma un sporta pārvaldes budžeta un Līvānu novada vieglatlētikas kluba un ziedojuma līdzekļiem.

11.2. Dalības maksa dalībniekiem 1609 m distancē, tautas skrējienā, nūjošanas distancē, kas pieteikušies līdz 16.novembrim noteikta 5,00 EUR (*pieci euro*), dalībniekiem 10km distancē - 10,00 EUR (*desmit euro*), Tiem, kas pieteikušies pēc 16.novembra – 20,00 EUR (*divdesmit euro*). Dalības maksu būs iespējams samaksāt reģistrējoties, kā arī samaksāt ar pārskaitījumu.

11.3. No dalības maksas atbrīvoti visi Līvānu novada sportisti, reģistrējoties līdz 16. novembrim.

11.4. Dalības maksa tiek novirzīta pasākuma organizēšanai šādām pozīcijām: naudas balvām, dalībnieka numuram, laika ņemšanas čipa īrei, piemiņas medaļai KATRAM finišējušajam dalībniekam, apkalpojošajam personālam, distances nodrošināšanai, *tējai ar cepumiem un „spēka biezputrai”.*

12. Pieteikumu iesniegšana:

####  12.1. Pieteikumi startam 16. novembrī iesniedzami līdz plkst. 24:00 elektroniski mājas lapā: <https://racetiming.lv/>, rēķinu ar pēcapmaksu sporta skolām var pieteikt rakstot uz e-pastu marite.vilcane@livani.lv norādot rekvizītus un organizācijas dalībniekus.

 13. Speciālie noteikumi:

13.1. Par nepilngadīgo sacensību dalībnieku veselības stāvokli un sagatavotību konkrētās distances veikšanai sacensību laikā atbildīgi ir vecāki vai dalībnieku pieteikusī organizācija, kuri to apliecina piesakoties sacensībām.

 13.2. Pilngadīgie sacensību dalībnieki personīgi atbild par savu veselības stāvokli un tās atbilstību izvēlētajai fiziskajai slodzei.

 13.3. Skrējiena rīkotāji nenes atbildību par dalībnieka iespējamajām traumām.

 13.4. Ja dalībnieks neievēro konkrētās distances maršrutu, viņš tiek diskvalificēts.

13.5. Jebkuri protesti tiek izskatīti saskaņā ar IAAF sacensību 146. punktu. Protesta iesniegšanas gadījumā, komandas pārstāvim tas rakstiskā formā, kopā ar ķīlas naudu 30,00 EUR (trīsdesmit eiro 00 centi) apmērā, jāiesniedz sacensību galvenajam tiesnesim, kurš vienpersoniski izšķir visus iesniegtos protestus un kuri iesniedzami rakstiski un ne vēlāk kā 30 minūtes pēc rezultātu paziņošanas. Iesniedzējam negatīva lēmuma gadījumā ķīlas nauda netiek atgriezta.

13.6. Medicīniskā palīdzība - sacensību vietā.

13.7. Naktsmītnes un ēdināšanu nodrošina organizācija, kas piesaka dalībnieku sacensībām.

13.8. Sacensību dalībniekiem var tikt veikta dopinga kontrole, saskaņā ar WADA noteikumiem.

13.9. Piesakoties sacensībām, dalībnieki apliecina, ka neiebilst savu personas datu apstrādei sacensību protokolos un sacensību laikā uzņemto fotogrāfiju un videomateriālu izmantošanai sacensību publiskajos materiālos ar mērķi iestādes darba popularizēšana, audzēkņu sasniegumu atspoguļošana. Sacensību organizators Līvānu novada pašvaldības Kultūras, tūrisma un sporta pārvalde, apliecina, ka personu dati netiks nodoti trešajām personām un tiks izmantoti vienīgi sacensību vajadzībām. Jūsu personas datu apstrādes pārzinis ir Kultūras, tūrisma un sporta pārvalde reģ. Nr.40900005382 kontaktinformācija: Lāčplēša iela 28, Līvāni, LV-5316.

13.10. Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības.

13.11. Dalībniekiem automašīnas jānovieto auto pie lielveikaliem un publiskajos stāvlaukumos.

Domes priekšsēdētājs A.Vaivods